Държавен вестник, бр. 105, 2025 г., стр. 80

СТР.  80	
Д Ъ Р Ж А В Е Н  В Е С Т Н И К 	
БРОЙ  105
 
1. 
Изисквания към кандидатите 
1.1. Изисквания към кандидатите за входящо минимално образователно и/или входящо 
квалификационно 
равнище 
за 
придобиване 
на 
степен 
на 
професионална 
квалификация съгласно Закона за професионалното образование и обучение 
За придобиване на трета степен на професионална квалификация по професията 
„Управление на радиоактивни отпадъци“ от Списъка на професиите за професионално 
образование и обучение (СППОО), утвърден от министъра на образованието и науката със 
Заповед № РД 09-2230 от 09.08.2024 г., изискванията за входящото минимално образователно 
равнище към кандидатите са: 
• за ученици – завършено основно образование; 
• за лица, навършили 16 години – придобито право за явяване на държавни зрелостни 
изпити или завършено средно образование. 
 
1.2. Здравословното състояние на кандидата се удостоверява с медицински документ, 
доказващ, че професията, по която желае да се обучава, не му е противопоказна. 
 
2. 
Описание на професията 
Лицата, придобили трета степен на професионална квалификация по професията 
„Управление на радиоактивни отпадъци“, могат самостоятелно да организират, изпълняват и 
контролират всички етапи от управлението на радиоактивни отпадъци. Това включва 
събирането, предварителното третиране, обработването, кондиционирането, временното и 
дългосрочно съхранение, както и транспортирането на отпадъци, генерирани в резултат от 
дейността на ядрени електроцентрали, медицински заведения, промишлени предприятия и 
научноизследователски институти. 
Те прилагат съвременни технологии за сепариране на отпадъчните материали, физико-
химична филтрация, дезактивация, стабилизиране чрез циментиране или други методи и 
безопасно опаковане в съответствие с националните нормативни актове и международните 
стандарти, утвърдени от организации като Международната агенция за атомна енергия. 
Специалистите в тази област осигуряват експлоатацията и поддържането на системи за 
контрол и мониторинг на радиационния фон, използват прецизна дозиметрична апаратура, 
контейнери със специална екранна защита, системи за вентилация и филтриране на въздуха с 
висока степен на ефективност. Те работят с документация, осигуряваща пълна проследимост на 
всяка партида отпадъци – от мястото на генериране до крайното им съхранение. 
В рамките на своите задължения, лицата класифицират отпадъците по физическо 
агрегатно състояние и ниво на радиоактивност, извършват радиационно-хигиенни и технико-
екологични оценки на риска и прилагат мерки за защита на работещия персонал, населението и 
околната среда. Изготвят техническа, експлоатационна и отчетна документация, съставят 
доклади, попълват регистри и протоколи, които се предоставят на съответните контролни и 
надзорни органи – Агенцията за ядрено регулиране, Министерството на здравеопазването, 
Министерството на околната среда и водите и други. 
Работната среда е строго регламентирана – дейностите се извършват в специализирани 
съоръжения и зони с контролиран или ограничен достъп, под постоянен радиационен 
мониторинг. Прилагат се специфични правила за достъп, поведение, комуникация и контрол, 
изискващи висока степен на лична отговорност, дисциплина и прецизност. 
Професията изисква задълбочени познания по ядрена физика, радиационна и ядрена 
безопасност, нормативната уредба в сферата на ядрената енергетика, както и умения за 
действие при аварийни и извънредни ситуации. За упражняване на професията е задължително 
лицата да притежават правоспособност за работа с източници на йонизиращи лъчения, 
удостоверение за преминато обучение по радиационна защита, доказано добро физическо и